হাসান ফেরদৌস বিতর্কিত চলচ্চিত্র মেহেরজান নিয়েও গত বছর প্রথম আলোয় লিখেছিলেন। সে-লেখার শেষ অনুচ্ছেদ মনে রাখার মতো: চলচ্চিত্র হিসেবে হয়তো তার কিছু কিছু অসম্পূর্ণতা রয়েছে—যেমন ‘পিরিয়ড ফিল্ম’ হওয়া সত্ত্বেও একাত্তর এখানে পুরোপুরি প্রতিষ্ঠিত হয় না। পুরো ছবিটি একটি গ্রামকে ঘিরে, অথচ এই গ্রামের কোনো ব্যক্তিত্বও অর্জিত হয় না। অথবা নীলার ‘অবাঞ্ছিত’ কন্যাটি, যে তার মাকে আবিষ্কারের উদ্দেশে ঢাকা এসেছিল, সে কার্যত অপরিচিত অতিথিই রয়ে যায় শেষ পর্যন্ত। কিন্তু এসব শুধু ছিদ্রান্বেষণ। [..]